મલાડ-વેસ્ટમાં સાંઈનાથ રોડ પર આવેલા દારૂવાલા કમ્પાઉન્ડ પાસેના નાળાની છ મહિનાથી સફાઈ ન થતાં એ આખું ગંદકીથી ભરાઈ ગયું છે. આસપાસ રહેતા રહેવાસીઓ દ્વારા આડેધડ કચરો ફેંકાતો હોવાથી એનાથી છલોછલ ભરાઈ જવાથી અસહ્ય દુર્ગંધ આવે છે તથા માખી-મચ્છરોનો ત્રાસ પણ વધી ગયો છે. પ્રશાસન દ્વારા નાળાની સફાઈ કરવામાં આવે તો ગંદકી દૂર થાય તથા નાળામાં કોઈ કચરો ન ફેંકે એ બાબતે BMC ઍક્શન લે જેથી ગંદકીથી બચી શકાય.